উৎসবে প্রতিদিন বিকাল সাড়ে ৪টায় একাডেমির নন্দনমঞ্চে ঐতিহ্যবাহী লাঠিখেলা অনুষ্ঠিত হবে উল্লেখ করে একাডেমির ডিজি বলেন, ১ ও ২ ডিসেম্বর বিকেল সাড়ে ৫টায় জাতীয় নাট্যশালা মিলনায়তনে সার্ক ঐতিহ্যবাহী নৃত্য পরিবেশিত হবে। এতে বাংলাদেশ, ভারত, ভুটান, মালদ্বীপ ও শ্রীলংকার নৃত্যদল অংশগ্রহণ করবে। এছাড়া এ দু’দিন সকাল ১১টা থেকে রাত ৮টা পর্যন্ত সার্কভূক্ত দেশগুলোর হস্তশিল্প প্রদর্শনী চলবে একাডেমির জাতীয় চিত্রশালা প্লাজায়। এতে ভুটান, মালদ্বীপ, শ্রীলংকা ও বাংলাদেশের শিল্পীবৃন্দ অংশগ্রহণ করবেন।